Muidugi on ka Bæksted juba peatüki pealkirjas viidanud puu sümboolsetele tähendustele - "Maailmapuu, maailmasammas, maailmatelg," nii nagu seda on ka  ülalviidatud indiaanlaste maailmavaadet käsitleva raamatu pealkiri "Püha puu." Samas võime indiaanlaste puhul näha sedagi, kuidas "puutüve kummardamine" praktikas välja näeb. Nimelt mängib puu (Päikesetantsu puu / Sun Dance tree; Kesksammas / Central Pole) väga olulist rolli Suurtel Tasandikel elavate indiaanlaste (lakotad, absaroked) kõige olulisemal religioossel pidustusel - Päikesetantsul. (Vaata: Mails, Thomas E., "Fools Crow," lk. 122-124; Fitzgerald, Michael Oren, "Yellowtail, Crow Medicine Man and Sun Dance Chief", University of Oklahoma Press, 1991., lk. 145-149.)